

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**  Proiect

  **(nu produce efecte juridice) \***

 **PRIMAR ,**

**Dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2020**

**privind *instituirea TAXEI DE REABILITARE TERMICĂ, pe o perioadă de 3 ani, pentru unii proprietari de apartamente care au restanţe la plata cotei-părţi din costurile lucrărilor de intervenţie realizate la 3 blocuri de locuinţe din municipiul Târgu Mureş”.***

***Consiliul local municipal Târgu Mureş, întrunit în şedinţă ordinară de lucru,***

**Având în vedere :**

1. Referatul de aprobare nr. B1/51/6018 din 03.02.2020 inițiat de Primar prin Direcţia Școli/Serviciul Juridic Logistic Licitații și Asociații de Proprietari privind *instituirea TAXEI DE REABILITARE TERMICĂ, pe o perioadă de 3 ani, pentru unii proprietari de apartamente care au restanţe la plata cotei-părţi din costurile lucrărilor de intervenţie realizate la 3 blocuri de locuinţe din municipiul Târgu Mureş”.*
2. Avizul favorabil al Compartimentului de specialitate : Direcția Impozite și Taxe locale ,
3. Raportul Comisiilor de specialitate din cadrul Consiliului local municipal Târgu Mureş.

 **În conformitate cu prevederile :**

***•***Art. 14 din OUG nr. 18/2009, cu completările și modificările ulterioare, privind creşterea performanţelor energetice la blocurile de locuinţe ;

•Art. 486, alin. (6) din Legea nr. 227/2015, cu completările și modificările ulterioare, privind Codul fiscal ;

•Art. 106, art.129, alin (1) și alin (4), lit. c, art. 139, art. 196, alin (1), lit ”a” și ale art. 243, alin (1), lit ”a” din OUG nr. 57/2019 privind Codul administrativ ,

**H o t ă r ă ş t e** :

 **Art.1.**Se aprobă***, instituirea TAXEI DE REABILITARE TERMICĂ, pe o perioadă de 3 ani, pentru unii proprietari de apartamente care au restanţe la plata cotei-părţi din costurile lucrărilor de intervenţie realizate la 3 blocuri de locuinţe din municipiul Târgu Mureş,*** conform Anexei nr. 2 care face parte integrantă din prezenta hotărâre ;

 **Art.2.**Se aprobă procedura de recuperare a sumelor avansate de autoritatea administraţiei publice locale, prin taxa de reabilitare termică, cu plata anuală, conform Anexei nr. 1 care face parte integrantă din prezenta hotărâre ;

 **Art.3.**Se aprobă eşalonarea recuperării sumelor avansate de către autoritatea administraţiei publice locale pentru asigurarea cotei de contribuţie proprie a proprietarilor/asociaţiilor de proprietari, pe o perioadă de 3 ani (2020 – 2022) ;

 **Art.4.**Cu aducere la îndeplinire a prevederilor prezentei hotărâri, se încredinţează Executivul Municipiului Târgu - Mureş, prin Direcţia Impozite și Taxe Locale – Serviciul de Stabilire, Impunere şi Încasare Impozite şi Taxe Persoane Fizice şi Direcţia Şcoli - Serviciul Juridic, Logistic, Licitaţii şi Asociaţii de Proprietari ;

 **Art. 5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate ;

 **Art. 6.** Prezenta hotărâre se comunică :

- Direcţia Impozite și Taxe Locale – Serviciul de Stabilire, Impunere şi Încasare Impozite şi Taxe Persoane Fizice ;

- Direcţia Şcoli - Serviciul Juridic, Logistic, Licitaţii şi Asociaţii de Proprietari .

 **p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

Anexa nr. 1 la HCL nr.\_\_\_\_\_\_ din data\_\_\_\_\_\_\_\_\_\_\_

 **Procedură de stabilire şi achitare a TAXEI DE REABILITARE TERMICĂ**

 1.Asociaţia de proprietari şi-a asumat, prin semnarea contractului de mandat cu autoritatea administraţiei publice locale, aprobarea indicatorilor tehnico-economici ai proiectului şi ***nivelul maximal al cheltuielilor corespunzătoare cotei de finanţare ce revine asociaţiei*** *;*

 2.Taxa de reabilitare termică se instituie prin hotărâre a consiliului local, la solicitarea asociaţiei de proprietari care administrează blocul sau din iniţiativa autorităţii administraţiei publice locale, în situaţia în care asociaţia de proprietari nu plăteşte facturile emise de către autoritate, în termenul legal ;

 3.Autoritatea administraţiei publice locale (UAT) comunică asociaţiei de proprietari defalcarea pe apartamente a costurilor de reabilitare termică în funcţie de destinaţia apartamentului, cota-parte indiviză pentru lucrările executate la proprietatea comună şi cantitatea lucrărilor executate la proprietatea individuală acceptate şi confirmate de către proprietar prin semnătură ;

 4.UAT, prin Direcţia Impozite și Taxe Locale – Serviciul de Stabilire, Impunere şi Încasare Impozite şi Taxe Persoane Fizice, în termen de 30 de zile de la instituirea taxei de reabilitare termică, emite decizie de impunere privind stabilirea acestei taxe ;

 5.Plătitorii taxei de reabilitare termică sunt persoane fizice, proprietari de apartamente din blocurile de locuinţe care au fost reabilitate termic prin programele cofinanţate din fonduri publice (nn. fonduri europene, din bugetul de stat şi din bugetul local) ;

 6.Taxa de reabilitare termică este anuală ;

 7.Plata taxei se face anual până cel târziu în ultima zi lucrătoare a anului, pentru anul în curs. Neplata la scadenţă generează majorări de întârziere, începând din ziua următoare expirării termenului prevăzut, până la data stingerii prin oricare din modalităţile prevăzute de lege ;

 8.În cazul înstrăinării apartamentului prin oricare din modalităţile prevăzute de lege, obligaţiile stabilite cu titlu de taxă de reabilitare termică neachitate, se recuperează de la noul proprietar ;

 9.Perioada de rambursare a sumelor datorate stabilită de autoritatea administraţiei publice locale este de 3 ani calendaristici ;

 10.Sumele ce reprezintă taxa de reabilitare termică vor intra în contul de venituri, comunicat de UAT o dată cu notificarea sau se plăteşte la serviciul de profil al autorităţii administraţiei publice locale;

Anexa nr. 2 la HCL nr.\_\_\_\_\_\_\_ din data\_\_\_\_\_\_\_\_\_\_\_\_\_\_

**TABEL NOMINAL**

cu proprietarii de apartamente pentru care se instituie TAXA DE REABILITARE TERMICĂ

**1.Blocul din Str. Aleea Săvinești, nr. 10**

|  |  |  |  |  |  |
| --- | --- | --- | --- | --- | --- |
| Nr.crt | **NR .****AP.** | NUME ŞI PRENUME | ADRESA DE DOMICILIU |  **TAXA ANUALĂ** **(LEI/AN)** | DURATA |
| 1 | 1 | FALUVEGI LASZLO DOMOKOS și KINGA | Aleea Săvinești, nr. 10, ap. 1 | **1.161,54** | 2020-2022 |
| 2 | 10 | BAKO BELA FRANCISC | Str. Nicolae Bălcescu, nr.52 A, sc. B, ap. 23 | **535,91** | Idem |
| 3 | 12 | VAJDA KATALIN și FRANCISC | Aleea Săvinești, nr. 10, ap.12 | **1.081,31** | Idem |
| 4 | 18 | HANES ZSOLT și GYORGY ERIKA | Aleea Săvinești, nr. 10, ap.18 | **907,77** | Idem |

**2.Blocul din Str. Depozitelor, nr. 6**

|  |  |  |  |  |  |
| --- | --- | --- | --- | --- | --- |
| Nr.crt | **NR .****AP.** | NUME ŞI PRENUME | ADRESA DE DOMICILIU |  **TAXA ANUALĂ** **(LEI/AN)** | DURATA |
| 1 | 6 | CAPUSAN NICOLAE | Str. Depozitelor nr. 6, ap. 6 | **468,29** | 2020-2022 |
| 2 | 20 | SUKOSD BERTA | Str. Depozitelor nr. 6, ap. 20 | **214,64** | Idem |

**3.Blocul din Str. Depozitelor, nr. 8**

|  |  |  |  |  |  |
| --- | --- | --- | --- | --- | --- |
| Nr.crt | **NR .****AP.** | NUME ŞI PRENUME | ADRESA DE DOMICILIU |  **TAXA ANUALĂ** **(LEI/AN)** | DURATA |
| 1 | 2 | SZAKACS ERZSEBET | Str. Depozitelor nr. 8, ap. 2 | **468,29** | 2020-2022 |
| 2 | 28 | OPREA NICULAE | Str. Depozitelor nr. 8, ap. 28 | **597,49** | Idem |

DIRECTOR EXECUTIV , ÎNTOCMIT ,

 Jrs. Dorin Belean Ing. Rus Dumitru